אנטוני קרמונה

אנטוני קרמונה (באנגלית: Anthony Thomas Aquinas Carmona; נולד ב-7 במרץ 1953) כיהן כנשיא החמישי של טרינידד וטובגו בשנים 2013–2018.

אנטוני קרמונה נולד בשנת 1953 בעיר פיזאבד בדרום טרינידד. הוא סיים את לימודיו באוניברסיטת איי הודו המערבית וקיבל הסמכה במשפטים.

דרכו המקצועית
קרמונה עבד במספר תפקידים במערכת המשפט. בשנים 2001–2004 הוא עבד בשירות בית הדין הפלילי הבינלאומי ליוגוסלביה לשעבר ובית הדין הפלילי הבינלאומי לרואנדה. בשנת 2004 הוא חזר למולדתו, והתמנה לשופט בבית המשפט העליון.

בשנת 2011 הוא נבחר לשופט בבית הדין הפלילי הבינלאומי.

בפברואר 2013 הכריז  ראש הממשלה שאנטוני קרמונה יהיה מועמד המפלגה השולטת לכהונת נשיא המדינה. לאור תמיכת האופוזיציה, הוא נבחר לכהונה של חמש שנים.

קישורים חיצוניים

 קורות חיים

טרינידד וטובגו: פוליטיקאים
נשיאים
ילידי 1953